座標: 14°14′20.03″N 40°17′35.75″E﻿ / ﻿14.2388972°N 40.2932639°E﻿ / 14.2388972; 40.2932639

達羅爾響Ethiopia嘅位置達羅爾達羅爾達羅爾嘅地理位置
**達羅爾**（粵拼：daat6 lo4 ji5；阿姆哈拉文：**ዳሎል** *Dallol*）係埃塞俄比亞阿法爾州第二地區嘅村莊，喺埃塞俄比亞北邊，隔籬冇幾遠就係厄立特里亞。呢個地方唔單止海拔低過海平面，相反連埃塞俄比亞中央統計局（阿姆哈拉文：የማዕከላዊ\_ስታቲስቲክስ\_ኤጀንሲ）都冇發佈到佢喺2005年啲數據。當地亦俾外界話佢做鬼域。

雖然佢係個鬼域兼冇人知，但佢試過因為氣候而出名，就係全球平均氣溫最高嘅地方嘅所在地。當地曾經喺1960～1966年記載過全年平均氣溫35℃嘅高溫。嗰度亦有個達羅爾熱泉（英文：Dallol (hydrothermal system)）嘅靚景地方。雖然附近有條公路去到哈馬德拉，但好快因地方太荒蕪而閂咗檔。

史
-

達羅爾火山一景
達羅爾熱泉一景，佢喺達羅爾一著名景點。
呢個城市喺1917～1918年開埠，初期由厄立特里亞創辦鐵路嚟運輸物資，自從第一次世界大戰爆發之後，蘇聯、美國同威瑪共和國都停止傳輸物品到呢度。雖然喺1920～1941年諗住重開國內生產計劃，但失敗咗。1925～1929年間，有意大利嘅企業喺呢個地方執到寶，用鐵路傳輸包括70%KCl成份嘅鉀石鹽到法蒂瑪港。不過到咗第二次世界大戰期間，英聯邦政府為咗掠奪資源而將通去達羅爾開鐵路軌冚唪唥拆嗮，隨後城市經濟開始一落千丈。

1951～1953年，喺阿斯馬拉嘅達羅爾公司賣咗幾噸鹽到印度一帶。1960年代，美國嘅Parsons公司試過喺呢個城市搞過地質學測量，期間喺1965年試過喺呢個城市嘅65個地方鑽咗約10000個窿出嚟。期間一直都冇乜人知，直到2004年，英國嘅國家地理雜誌同Channel 4合作，拍咗部《走向極端》嘅記錄片，話佢有關啲城市經濟同氣候條件而先至俾公眾重新關注。雖然達羅爾已經變成個鬼域，但重有大量嘅鹽磚建築響度。

氣候
--

達羅爾一講到氣候，係全球出嗮名。因為佢係熱帶沙漠氣候，附近都係丹納基爾沙漠一帶，全年好少雨落，年平均先至得100～200mm降雨量，加上佢嘅所在地又喺丹納基爾盆地入面。氣溫方面，佢年平均氣溫都超過30℃，曾經喺1960同1966呢兩年入面，都錄得年平均氣溫34.6℃嘅氣溫。亦試過錄到年平均氣溫41℃嘅高溫，不過最熱嘅月份試過錄到平均46.7℃嘅高溫。由於佢咁熱嘅氣候，加上海拔又偏低兼喺冬季時接收到紅海一帶啲熱浪又多，所以佢好少有四季特征。即使喺晚黑，基本上都係熱辣辣，好少見到有涼爽嘅天氣。

達羅爾最凍嗰陣，最低氣溫先至有21℃。

| 達羅爾（1960～1965年）氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 39 (102) | 42 (108) | 48 (118) | 46 (115) | 49 (120) | 48 (119) | 49 (121) | 48 (119) | 48 (119) | 46 (115) | 44 (111) | 41 (106) | 49 (121) |
| 平均高温 °C（°F） | 36.1 (97) | 36.1 (97) | 38.9 (102) | 40.6 (105.1) | 44.4 (111.9) | 46.7 (116.1) | 45.6 (114.1) | 45.0 (113) | 42.8 (109) | 41.7 (107.1) | 39.4 (102.9) | 36.7 (98.1) | 41.17 (106.11) |
| 每日平均氣温 °C（°F） | 30.3 (86.5) | 30.5 (86.9) | 32.5 (90.5) | 33.9 (93) | 36.4 (97.5) | 38.6 (101.5) | 38.7 (101.7) | 37.6 (99.7) | 37.3 (99.1) | 35.6 (96.1) | 33.2 (91.8) | 30.8 (87.4) | 34.62 (94.31) |
| 平均低温 °C（°F） | 24.6 (76.3) | 24.6 (76.3) | 26 (78.8) | 27.1 (80.8) | 28.5 (83.3) | 30.4 (86.8) | 31.8 (89.2) | 31 (88) | 31.6 (88.8) | 29.6 (85.3) | 27.1 (80.8) | 25.7 (78.3) | 28.17 (82.72) |
| 歷史最低温 °C（°F） | 22 (72) | 22 (72) | 21 (70) | 21 (70) | 23 (73) | 25 (77) | 24 (75) | 24 (75) | 27 (81) | 26 (79) | 24 (75) | 24 (75) | 21 (70) |
| 出處： |

連出去
---

* 11 of the hottest places on Earth MMC

攷
-

1. 1 2  "Local History in Ethiopia" (PDF). *The Nordic Africa Institute website*. 原著 (PDF)喺17 12月 2008歸檔. 喺1 5月 2008搵到.
2. ↑  Wrong, Michela (2005). *I Didn't Do It for You: How the World Betrayed a Small African Nation*. New York: HarperCollins. p. 149f. ISBN 978-0060780920.
3. ↑  東非丹納基爾窪地 氣候惡劣卻美得令人窒息 大紀元
4. ↑  "Ethiopia's Danakil Depression has one of the most extreme climates found on Earth – yet even here, life has found a way". *Vivien Cumming*. BBC. 2016-06-15.
5. ↑  D.E. Pedgley, "Air Temperature at Dallol, Ethiopia," Meteorological Magazine v.96 (1967): 265-271
6. ↑  "Allana Potash Corp, Ethiopia Project" (PDF). Environmental Resources Management. 原著 (PDF)喺20 11月 2015歸檔. 喺11 8月 2014搵到.

| * 睇
* 傾
* 改
地球極端氣候而出名嘅城市或地區 |
| --- |
| 最凍冰冰 | 奧伊米亞康（北半球1月份） | 東方站（南半球7月份） | 尤利卡（全年平均氣溫） | 阿勒特（全年連續氣溫） |
| 最熱辣辣 | 吉朗卡列（南半球1月份） | 巴士拉（北半球7月份） | 達羅爾（全年平均氣溫） | 雲登（全年連續氣溫） | 扎哈蘭（熱度最高） |
| 最濕𣲷𣲷 | 車剌潘治（一季最多雨落） | 懷阿瀝阿瀝（全年最多雨落） |
| 最干噼噼 | 伊基圭（全年最乾旱） |  阿列卡（全年最少雨落） |